เงินบาทเปิด30.94/98
ธนาคารกรุงเทพ รายงาน เงินบาทเปิด 30.94/98 คาดวันนี้อ่อนค่าแตะ 31 -นักลงทุนห่วงการเมือง
29 มิ.ย. 2554

ธนาคารกรุงเทพ รายงาน เงินบาทเปิด 30.94/98 คาดวันนี้อ่อนค่าแตะ 31 -นักลงทุนห่วงการเมือง
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.94/98 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 30.96/98 บาท/ดอลลาร์
ทิศทางค่าเงินบาทวันนี้มีโอกาสจะอ่อนค่าได้อีกและไปแตะที่ระดับ 31.00 บาท/ดอลลาร์ เนื่องจากนักลงทุนยังมองปัจจัยเรื่องการเมืองในประเทศเป็นสำคัญ โดยเฉพาะการเลือกตั้งที่จะมีขึ้นในปลายสัปดาห์นี้(3 ก.ค.) ซึ่งส่วนหนึ่งเป็นผลให้นักลงทุนต่างประเทศยังทยอยเทขายหุ้นไทย
"วันนี้บ้านเรามีแนวโน้มสูงที่จะอ่อนค่า แต่คงอ่อนลงไม่มากนัก มีโอกาสแตะที่ 31 บาทได้ เพราะเมื่อเช้าก็วิ่งไปเกือบที่ระดับนั้นแล้วตอนนี้นักลงทุนต่างชาติมองปัจจัยการเมืองในประเทศเป็นสำคัญ และยังทำให้นักลงทุนเทขายหุ้นออกมา" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 81.00/20 เยน/ดอลลาร์ ส่วนเงินยูโรอยู่ที่ระดับ 1.4340/4360 ดอลลาร์/ยูโร
นักบริหารเงินคาดว่า เงินบาทวันนี้จะเคลื่อนไหวอยู่ในกรอบ 30.90-31.00 บาท/ดอลลาร์